ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องการคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization)การจัดสรรผลประโยชน์สุทธิของแผนการลงทุนและการบันทึกบัญชีเงินรายบุคคลตามแผนการลงทุน(ฉบับที่ ๒)พ.ศ. ๒๕๕๕[๑] โดยที่เป็นการสมควรแก้ไขเพิ่มเติมประกาศคณะกรรมการกองทุนบำเหน็จบำนาญข้าราชการว่าด้วยการคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิของแผนการลงทุนและการบันทึกบัญชีเงินรายบุคคลตามแผนการลงทุนให้เป็นไปตามหลักการคำนวณมูลค่าสินทรัพย์สุทธิสำหรับการจัดสรรผลประโยชน์และบันทึกบัญชีเงินรายบุคคลโดยใช้ราคาปิดของหลักทรัพย์ ณ สิ้นวันทำการที่ได้รับคำสั่งซื้อขาย (Forward Pricing)อาศัยอำนาจตามความในมาตรา ๒๖ (๑) และมาตรา ๗๓แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ซึ่งแก้ไขเพิ่มเติมโดยพระราชบัญญัติกองทุนบำเหน็จบำนาญข้าราชการ(ฉบับที่ ๕) พ.ศ. ๒๕๕๐ ประกอบกับมติคณะกรรมการกองทุนบำเหน็จบำนาญข้าราชการครั้งที่ ๖/๒๕๕๕ เมื่อวันที่ ๒๐ มิถุนายน ๒๕๕๕และมติคณะกรรมการกองทุนบำเหน็จบำนาญข้าราชการ ครั้งที่ ๑๑/๒๕๕๕ เมื่อวันที่ ๒๗พฤศจิกายน ๒๕๕๕ คณะกรรมการกองทุนบำเหน็จบำนาญข้าราชการ จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการกองทุนบำเหน็จบำนาญข้าราชการเรื่อง การคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิ ของแผนการลงทุน และการบันทึกบัญชีเงินรายบุคคลตามแผนการลงทุน(ฉบับที่ ๒) พ.ศ. ๒๕๕๕ข้อ ๒ ให้ยกเลิกความในข้อ ๔ของประกาศคณะกรรมการกองทุนบำเหน็จบำนาญข้าราชการ เรื่องการคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิของแผนการลงทุน และการบันทึกบัญชีเงินรายบุคคลตามแผนการลงทุนพ.ศ. ๒๕๕๓ และให้ใช้ความต่อไปนี้แทนข้อ ๔ ให้กองทุนบันทึกเงินสะสมเงินสมทบ เงินประเดิม เงินชดเชย เงินกองกลางหรือผลประโยชน์ตอบแทนเงินดังกล่าวที่กองทุนได้รับจากส่วนราชการหรือสมาชิกเป็นจำนวนหน่วยเข้าบัญชีเงินรายบุคคลของสมาชิกตามแต่ละแผนการลงทุนหรือบัญชีอื่นที่เกี่ยวข้องภายใน๓ วันทำการนับแต่วันที่ได้รับเงินและข้อมูลถูกต้องครบถ้วนแล้วโดยใช้มูลค่าต่อหน่วยที่คำนวณจากราคาปิด ณ สิ้นวันทำรายการนั้นเว้นแต่กรณีที่มีการเปลี่ยนแปลงเงินประเดิมตามมาตรา ๖๗/๒ แห่งพระราชบัญญัติกองทุนบำเหน็จบำนาญข้าราชการพ.ศ. ๒๕๓๙ ให้ใช้มูลค่าต่อหน่วย ณ วันที่ ๒๗ มีนาคม ๒๕๔๐ ตามที่กองทุนกำหนดข้อ ๓ ให้ยกเลิกความในข้อ๕ ของประกาศคณะกรรมการกองทุนบำเหน็จบำนาญข้าราชการ เรื่องการคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิของแผนการลงทุนและการบันทึกบัญชีเงินรายบุคคลตามแผนการลงทุน พ.ศ. ๒๕๕๓ และให้ใช้ความต่อไปนี้แทนข้อ ๕ ให้คำนวณดอกผลและค่าใช้จ่ายของกองทุนตามหลักการบัญชีที่รับรองทั่วไปและทำการจัดสรรผลประโยชน์ตอบแทนการลงทุนของหลักทรัพย์แต่ละประเภทให้แต่ละแผนการลงทุนตามส่วนรวมทั้งคำนวณสินทรัพย์สุทธิและมูลค่าต่อหน่วยของแต่ละแผนการลงทุนและของบัญชีอื่นเป็นรายวันให้เสร็จสิ้นภายใน ๓ วันทำการข้อ ๔ ให้ยกเลิกความในข้อ๖ ของประกาศคณะกรรมการกองทุนบำเหน็จบำนาญข้าราชการ เรื่องการคิดมูลค่าสินทรัพย์สุทธิเป็นจำนวนหน่วยและมูลค่าต่อหน่วย (Unitization) การจัดสรรผลประโยชน์สุทธิของแผนการลงทุนและการบันทึกบัญชีเงินรายบุคคลตามแผนการลงทุน พ.ศ. ๒๕๕๓ และให้ใช้ความต่อไปนี้แทนข้อ ๖ ในกรณีที่สมาชิกภาพของสมาชิกสิ้นสุดลงการคำนวณเงินในบัญชีรายบุคคล ให้ใช้มูลค่าต่อหน่วยที่คำนวณจากราคาปิด ณสิ้นวันทำรายการที่กองทุนได้ตรวจสอบข้อมูลการนำส่งเงินเข้ากองทุนข้อมูลเกี่ยวกับเงินประเดิม (ถ้ามี) รวมทั้งแบบขอรับเงินจากกองทุนและเอกสารหลักฐานถูกต้องครบถ้วนแล้วทั้งนี้ ตั้งแต่วันที่ ๒ มกราคม ๒๕๕๖ เป็นต้นไปประกาศณ วันที่ ๑๘ ธันวาคม พ.ศ. ๒๕๕๕อารีพงศ์ภู่ชอุ่มปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๕๓/๑๑ ธันวาคม ๒๕๕๗